**APSTIPRINĀTS**

ar ģenerālprokurora p.i. A. Kalniņa

|  |
| --- |
|  rīkojumu |
| Nr.  |

**Informācija par personas datu apstrādi videonovērošanas procesā**

1. **Personas datu apstrādes pārzinis un kontaktinformācija**

1. Personas datu apstrādes pārzinis ir Latvijas Republikas prokuratūra (turpmāk – Prokuratūra), reģ. Nr. 90000022859, adrese: Kalpaka bulvāris 6, Rīga, LV-1801, tālrunis: 67044400, e-pasts: gen@lrp.gov.lv, tīmekļa vietnes adrese: [www.lrp.gov.lv](http://www.lrp.gov.lv).

2. Prokuratūras datu aizsardzības speciālista kontaktinformācija: datudrosiba@lrp.gov.lv.

**2. Vispārīga informācija**

3. Prokuratūras personas datu apstrāde, veicot videonovērošanu, attiecas uz ikvienu personu, kura nonāk videonovērošanas kameras uztveršanas zonā.

4. Prokuratūra veic videonovērošanu izmantojot videonovērošanas kameras.

5. Prokuratūra pirms videonovērošanas zonas ar informatīvām zīmēm informē par veikto videonovērošanu, papildus norādot, ja noteiktajā videonovērošanas zonā, tiek veikts arī audioieraksts.

**3. Videonovērošanas nolūks un juridiskais pamats**

6. Videonovērošanas nolūks ir nodrošināt drošības režīmu, noziedzīgu nodarījumu novēršanu un atklāšanu, īpašuma aizsardzību, Prokuratūras vai trešo personu interešu aizsardzību aizskāruma gadījumā, personas vitāli svarīgu interešu aizsardzību.

7. Videonovērošanas juridiskais pamats ir Vispārīgās datu aizsardzības regulas (Nr. 679/2016) 6. panta 1. punkta d) (apstrāde ir vajadzīga, lai aizsargātu datu subjekta vai citas fiziskas personas vitālas intereses) un f) apakšpunkts (apstrāde ir vajadzīga pārziņa vai trešās personas leģitīmo interešu ievērošanai).

**4. Leģitīmās intereses**

8. Videonovērošana tiek veikta drošības nolūkos, lai kontrolētu piekļuvi Prokuratūras ēkām un teritorijai, nodrošinātu Prokuratūras darbinieku un prokuroru, apmeklētāju un citu personu, kuras nonāk kameru uztveršanas zonā, drošību. Papildus tam, videonovērošana palīdz novērst, atklāt vai izmeklēt fiziskus draudus Prokuratūras īpašumam, prokuroriem un darbiniekiem, un apmeklētājiem.

**5. Personas datu saņēmēju kategorijas**

9. Prokuratūra var nodot videonovērošanā iegūtos personas datus šādiem personas datu saņēmējiem:

9.1. Prokuratūras darbiniekiem, kuriem tas ir nepieciešams darba pienākumu izpildei;

9.2. tiesībaizsardzības iestādēm un citām iestādēm normatīvajos aktos noteiktajos gadījumos, tajos noteiktajā kārtībā un apjomā;

9.3. ārpakalpojuma sniedzējam (apstrādātājam), slēdzot attiecīgu līgumu un nosakot ārpakalpojuma sniedzējam (apstrādātājam) saistošas prasības personas datu aizsardzības nodrošināšanai, saskaņā ar personas datu aizsardzību piemērojamiem normatīvajiem aktiem;

**6. Personas datu nodošana uz trešajām valstīm**

 **un automatizēta lēmuma pieņemšana**

10. Videonovērošanā iegūtie personas dati tiek apstrādāti Eiropas Savienībā/Eiropas Ekonomiskajā zonā (ES/EEZ). Datu nodošana ārpus ES/EEZ netiek veikta.

11. Automatizēta lēmumu pieņemšana netiek veikta.

**7. Datu glabāšana**

12. Video ieraksti tiek glabāti trīsdesmit dienas no ieraksta veikšanas brīža. Pēc glabāšanas termiņa beigām video ieraksti tiek dzēsti automātiski hronoloģiskā secībā, izņemot gadījumus, kad ir noticis drošības incidents.

13. Ja ir noticis drošības incidents, videonovērošanas dati tiek glabāti līdz likumisko interešu īstenošanas brīdim.

**8. Personas tiesības**

14. Personai ir tiesības, iesniedzot rakstveida iesniegumu, pieprasīt piekļuvi saviem datiem, to labošanu vai dzēšanu, vai apstrādes ierobežošanu attiecībā uz sevi, iebilst pret apstrādi. Taču jāņem vērā, ka videoierakstā  personas datu labošana nevar notikt, jo videoieraksts ir specifisks personas datu ieguves un fiksēšanas veids un to dzēšanas iespējas arī ir ierobežotas.

15. Personai ir tiesības iesniegt sūdzību par savu personas datu apstrādi uzraudzības iestādei - Datu valsts inspekcijai ([www.dvi.gov.lv](http://www.dvi.gov.lv/)) Elijas ielā 17, Rīgā, LV-1050, ja persona uzskata, ka tās tiesības un intereses tiek pārkāptas.

16. Persona īstenojot savas tiesības, kā arī norādot, ka tas ir “datu subjekta pieprasījums”, var vērsties Prokuratūrā šādos veidos:

16.1. nosūtot iesniegumu pa pastu uz adresi: Kalpaka bulvāris 6, Rīga, LV-1801;

16.2. nosūtot iesniegumu elektroniski uz e-pasta adresi: gen@lrp.gov.lv (iesniegumam jābūt parakstītam ar drošu elektronisko parakstu);

16.3. nosūtot iesniegumu, autorizējoties portālā [www.latvija.lv](http://www.latvija.lv).

17. Pēc personas pieprasījuma saņemšanas Prokuratūra izvērtē pieprasījumu un izpilda to, ievērojot normatīvajos aktos noteiktās prasības.

ŠIS DOKUMENTS IR ELEKTRONISKI PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU